SET ปิดบวก 1 จุด เหตุพักตัวหลังขึ้นแรงวานนี้ แนะจับตาสหรัฐฯ-จีนลงนามการค้าสัปดาห์หน้า
SET ปิดบวก 1 จุด เหตุพักตัวหลังขึ้นแรงวานนี้ แนะจับตาสหรัฐฯ-จีนลงนามการค้าสัปดาห์หน้า โดยดัชนีปิดตลาดวันนี้ ที่ระดับ 1,580.63 จุด บวก 0.99 จุด หรือ 0.06% มูลค่าการซื้อขาย 5.2 หมื่นล้านบาท
10 ม.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,580.63 จุด บวก 0.99 จุด หรือ 0.06% มูลค่าการซื้อขาย 5.2 หมื่นล้านบาท
10 หุ้นดันดัชนีวันนี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้แกว่งไซด์เวย์ออกด้านข้างในกรอบค่อนข้างแคบ แม้บรรยากาศจะผ่อนคลายขึ้นจากปัจจัยนอกประเทศ แต่เมื่อวานนี้ตลาดบ้านเราปรับตัวขึ้นแรงทำให้วันนี้พักตัวเล็กน้อย โดยต่างรอลุ้นการลงนามข้อตกลงการค้าระหว่างสหรัฐและจีนที่คาดหวังจะเกิดขึ้นในช่วงวันที่ 13-15 ม.ค.นี้ ส่วนสถานการณ์ระหว่างสหรัฐและอิหร่านยังต้องติดตามอย่างใกล้ชิด
ขณะที่ตลาดหุ้นในภูมิภาคเอเชียวันนี้ส่วนใหญ่แกว่ง Sideway up มีเพียงตลาดในกลุ่ม TIP แกว่งแคบเล็กน้อย ส่วนตลาดยุโรปเทรดบ่ายนี้ก็แกว่งไซด์เวย์ อย่างไรก็ดี บ้านเรายังต้องติดตามการพิจารณาร่าง พ.ร.บ.งบประมาณรายจ่ายประจำปีงบประมาณ พ.ศ.2563 ในวาระที่ 2-3 หากผ่านไปได้จะเป็นผลดีต่อเศรษฐกิจในระยะกลาง-ยาว สำหรับกิจกรรมที่มีนัยทางการเมืองในปลายสัปดาห์นี้ก็ไม่น่าจะมีผลต่อตลาดฯ เพราะให้น้ำหนักไปที่เรื่องของงบประมาณปี 63 มากกว่า
สำหรับแนวโน้มการลงทุนในสัปดาห์หน้า นายวีระวัฒน์ กล่าวว่า ตลาดฯยังมีโอกาสแกว่งตัวขึ้นไปต่อได้ โดยมีแนวรับที่ 1,555 จุด ส่วนแนวต้าน 1,600 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
BAM &lt;ST&gt;     มูลค่าการซื้อขาย 2,785.28  ล้านบาท ปิดที่  22.70 บาท เพิ่มขึ้น 0.80 บาท
GPSC     มูลค่าการซื้อขาย 2,739.59  ล้านบาท ปิดที่  93.75 บาท เพิ่มขึ้น 2.75 บาท
ADVANC   มูลค่าการซื้อขาย 2,181.42  ล้านบาท ปิดที่ 214.00 บาท ลดลง  4.00 บาท
PTT      มูลค่าการซื้อขาย 2,176.95  ล้านบาท ปิดที่  46.50 บาท ลดลง  0.50 บาท
KBANK    มูลค่าการซื้อขาย 2,020.42  ล้านบาท ปิดที่ 137.50 บาท ลดลง  1.00 บาท
 
ตลาดหุ้นเอเชีย
